
CONSILIUL JUDEŢEAN
HOTĂRÂRE

privind delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al 
Centrelor de Colectare din județul Bistrița-Năsăud, către 
S.C. SUPERCOM S.A. Bucureşti

Consiliul Judeţean Bistriţa-Năsăud, întrunit în şedinţă ordinară în data de 27.11.2018, în prezenţa a 31 de consilieri judeţeni;   
Având în vedere:
- Expunerea de motive nr.23947 din 20.11.2018 a Vicepreşedintelui Consiliului Judeţean Bistriţa-Năsăud; 
- raportul comun nr.V/23958 din 20.11.2018 al Direcţiei tehnice, investiţii, lucrări publice, Direcției economice și Direcției Administrație locală din cadrul Consiliului Judeţean Bistriţa-Năsăud;
     
- adresa nr. 1113 din 14.11.2018 a Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, înregistrată la Consiliul Judeţean Bistriţa-Năsăud cu nr. IX/23505/15.11.2018;
        -  Raportul procedurii nr.1006/18.10.2018 pentru „Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud” prin care a fost desemnat ofertant câștigător al licitației S.C. Supercom S.A. București;
        
- Hotărârea Consiliului Județean Bistrița-Năsăud nr.20/27.03.2008 privind înfiinţarea Asociaţiei de dezvoltare intercomunitară pentru gestionarea integrată a deşeurilor municipale în judeţul Bistriţa-Năsăud;
      
- Hotărârea Consiliului Județean Bistrița-Năsăud nr.102/27.07.2016 privind desemnarea reprezentantului Județului Bistrița-Năsăud în Adunarea Generală a Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud;
          - prevederile art.12 alin.(4) din Anexa nr.2 la Hotărârea Guvernului României nr.855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
          - prevederile art.8 alin.(3) lit.i), art.10 alin.(5) și art.44 din Legea nr. 51/2006 a serviciilor comunitare de utilităţi publice, republicată, cu modificările și completările ulterioare;
  - prevederile art.9, art.13 alin.(1) lit.b) şi alin.(2) din Legea nr.101/2006 - Legea serviciului de salubrizare a localităților, republicată, cu modificările şi completările ulterioare;
  - prevederile art.1, art.2, art.15 alin.(1) și art.30 din Legea nr. 273/2006 privind finanţele publice locale, cu modificările şi completările ulterioare;
         - prevederile art.7 alin.(1) lit.h) și i) din Ordonanța Guvernului României nr.21/2002 privind gospodărirea localităților urbane și rurale, cu modificările și completările ulterioare;
        - prevederile cuprinse în Cap.V din Anexa la Ordinul Ministerului Sănătății nr.119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare;
  - prevederile art.12 alin.(4), art.21 alin.(1) din Statutul actualizat al Asociației de dezvoltare intercomunitară pentru gestionarea integrată a deșeurilor municipale în județul Bistrița-Năsăud;
- raportul nr.IB/24396 din 27.11.2018 al Comisiei economice;

- raportul nr.IB/24397 din 27.11.2018 al Comisiei de administrație;

- raportul nr.IB/24399 din 27.11.2018 al Comisiei de urbanism.

În temeiul dispoziţiilor art.91 alin.(1) lit.d), alin.(5) lit.a) pct.13, art.97 alin.(1), art.115 alin.(1) lit.c) din Legea nr.215/2001 privind administrația publică locală, republicată, cu modificările şi completările ulterioare, 
HOTĂRĂŞTE:

         Art.1 Se aprobă delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud, către S.C. SUPERCOM S.A. București, ofertantul declarat câstigător al licitației deschise, conform Raportului procedurii nr.1006 din 18.10.2018.
Art.2 (1) Se aprobă încredinţarea mandatului special Domnului Emil Radu Moldovan, în calitate de Președinte al Consiliului Județean Bistrița-Năsăud, să voteze, în numele şi pe seama Consiliului Judeţean Bistrița-Nasaud, în cadrul Adunării Generale a Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, pentru aprobarea atribuirii și încheierii Contractului „Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud”, în forma prevăzută în Anexa care face parte integrantă din prezenta hotărâre, de către Asociaţia de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud cu  S.C. SUPERCOM S.A. București.
       (2) Se mandatează președintele Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, domnul Emil Radu Moldovan, în vederea semnării, în numele și pe seama Asociaţiei de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud, a Contractului „Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud”. 

        Art.3 Asociaţia de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud și Direcţia tehnică, investiţii, lucrări publice din cadrul Consiliului Judeţean Bistriţa-Năsăud vor face predarea-primirea către S.C. SUPERCOM S.A. București a  infrastructurii tehnico-edilitare aferentă serviciului public de salubrizare, respectiv activitățile de colectare, transport și transfer al deșeurilor municipale, inclusiv managementul Stațiilor de Transfer și al Centrelor de Colectare pentru județul Bistrița-Năsăud,  în termen de 90 de zile de la data încheierii contractului prevăzut la art.2.
        Art.4 Prezenta hotărâre a fost adoptată cu un număr de 31 de voturi „pentru”.
  Art.5 Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice, Direcția economică și al Direcția Administrație locală.
Art.6 Prezenta hotărâre se comunică de către Serviciul administraţie şi relaţii publice cu:
· Direcţia tehnică, investiţii, lucrări publice;
· Direcţia economică;
· Direcția administrație locală;
· Asociaţia de Dezvoltare Intercomunitară pentru gestionarea integrată a deşeurilor municipale în judeţul Bistriţa-Năsăud;

· Instituţia Prefectului - Judeţul Bistriţa-Năsăud.

        PREŞEDINTE                                      Contrasemnează:
       EMIL RADU MOLDOVAN                       SECRETARUL JUDEŢULUI

